Autoceļš P126

|}
P126 autoceļš Valdgale—Roja ir reģionālais autoceļš, kas savienojas ar autoceļu P125 pie Valdgales, un turpinās līdz Rojai, šķērsojot cauri Valdemārpilij. Autoceļa garums ir  un tas visā garumā klāts ar asfaltbetona segumu. Autoceļš tikai šķērso Talsu novadu.

 Vēsture 

2025. gada septembrī tika uzsākti pārbūves darbi 16,77 km garumā no Valdemārpils līdz Rudei (10,09 km — 26,86 km). Tiek pārbūvetas ceļa konstruktīvās kārtas un ieklās divas kārtas asfaltbetona. Ap 200 m posmam purvainā apvidū pie Mazrojas caurtekas izbūvēs betona pāļus vidēji 7 m dziļumā, lai pastiprinātu ceļa konstrukciju. Darbi notiek arī uz abiem tiltiem pār Rojas upi:

 tilts Lubē (19,83 km) tiek nojaukts un tā vietā uzbūvēs jaunu dzelzsbetona konstrukciju tiltu. Satiksme būvdarbu laikā notiek pa pagaidu tiltu;
 tiltam Rudē (26,35 km) atjauno dzelzsbetona konstrukcijas, uzstāda jaunas margas.

Mazrojas upes caurteku (12,52 km) arī pārbūvē – vecā caurteka tiek nojaukta un uzbūvēs jaunu. Darbu vietas apbraukšanai turpat līdzās izbūvēs pagaidu caurteku un lokālu apbraucamo ceļu. Lai uzlabotu ūdens atvadi, visā objektā rok un tīra grāvjus, atjauno un pārbūvē caurtekas zem ceļa un nobrauktuvēs. Rudē arī izbūvē slēgtu lietus ūdens kanalizāciju. Ceļa nodalījuma joslu atbrīvo no koku un krūmu apauguma. Lai īstenotu projektā paredzētos risinājumus un uzlabotu satiksmes drošību, autoceļa P126 nodalījuma joslā tiek nocirsti 160 koki. Koku ciršanai saņemta Talsu novada pašvaldības atļauja. Lai uzlabotu mazaizsargāto satiksmes dalībnieku drošību, Rudē izbūvē 1,2 km garu ietvi un apgaismojumu 1,6 km apjomā, bet Anužos – 200 m garu ietvi un apgaismojumu. Visā posmā atjauno arī autobusa pieturvietas, kā arī ceļa aprīkojumu un noslēgumā ieklās ceļa horizontālos apzīmējumus. Darbus veic SIA SC Grupa par līgumcenu 13 526 434,74 eiro (ar PVN), būvuzraudzību nodrošina SIA Firma L4. Projekta autors ir SIA Projekts 3. Būvdarbi tiks pabeigti 2026. gada rudenī.

 Apdzīvotās vietas pie autoceļa 
 Valdgale
 Valdemārpils
 Anuži
 Rude
 Roja

 Atsauces 

P126